text: Stadig gang i den på vestkysten
  06 december 2013 kl. 02.39
  Selvom varslet om at holde sig indendørs også er ophævet i Syd- og Sønderjylland, er der stadig masser af gang i den i det vestjyske.
  Rømø-dæmningen der har været kortvarigt åbent, er igen lukket her i nat. Det oplyser vagtchefen hos Syd- og Sønderjyllands Politi til TV SYD.
  Vandet går også stadig over digerne ved Ballum her i nat. Det forventes, at vandet omkring 6.30 fredag morgen vil stå 3 meter over normal vandstand.
  I Havneby på Rømø vil den højeste vandstand kunne måles omkring klokken 4.30 natten til fredag.
  Længere nordpå har Varde-egnen været hårdt ramt af væltede træer, og her i nat meldes der fortsat om masser af væltede træer.
  